PROIECT DIDACTIC
Data: 
Disciplina: Educație tehnologică 
Modulul: Educație digitală
Clasa: a IV-a
Numărul lecţiei în modul (conform proiectării de lungă durată): 14/15
Tipul lecției: lecție de formare a capacităților de aplicare a cunoștințelor

Subiectul lecției: Proprietățile algoritmului pe înțelesul tuturor

Unități de competențe:
3.8. Descrierea algoritmilor de rezolvare a problemelor elementare în limbaj uman sau grafic. 
3.9. Expunerea argumentată a proprietăților algoritmului. 

Obiectivele lecției: 
La finalul lecției, elevul va fi capabil:
O1: Să identifice aplicații și resurse digitale educaționale utile pentru studierea spațiului și a Pământului;
O2: Să utilizeze corect aplicațiile Google Earth și Google Maps pentru a efectua tururi virtuale;
O3: Să selecteze și să folosească în mod eficient platforme educaționale online pentru informare și învățare;
O4: Să colaboreze în activități de învățare prin partajarea informațiilor;
O5: Să reflecteze asupra utilității aplicațiilor digitale folosite și să exprime opinii argumentate.

Strategii didactice:
Metode, tehnici și procedee didactice: lectura ghidată, lectura în lanț, lectura pe roluri, conversația euristică, exercițiul, metoda investigației, brainstorming-ul, jocul didactic, joc de rol, metoda Mozaicul, Vânătoarea de comori, linia valorică, completarea itemilor obiectivi, observația, explicația, demonstrația, reflecția.
Forme de organizare: frontal, pe grupe, individual, în perechi
Mijloace de învățare: manualul de Educație digitală (clasa a IV-a), aplicațiile Google Earth, Google Maps, Google Translate, Google Arts & Culture, internet, tabla interactivă, fișe de lucru, laptop/tabletă, videoproiector

Strategii de evaluare: autoevaluare, evaluare reciprocă, evaluare inițială, evaluare formativă interactivă (non-instrumentală)

Bibliografie:
1. Curriculum național, clasele I-IV: Chișinău, 2018;
2. Ghid de implementare a curriculumului național, clasele I-IV: Chișinău, 2018;
3. Metodologia privind evaluarea criterială prin descriptori în învățământul primar clasele I-IV (2019)  
https://mecc.gov.md/sites/default/files/mecd_1-4_15.11.2019_site.pdf 
4. Ghid de implementare a metodologiei privind evaluarea criterială prin descriptori în învățământul primar clasele I-IV (2019)
https://mecc.gov.md/sites/default/files/ghid_ecd_1-4_20.11.2019_site_final.pdf
5. EDUCAŢIE DIGITALĂ. Clasa IV. Autori: Anatol Gremalschi, Sergiu Corlat, Andrei Braicov, Tatiana Veverița: https://ctice.gov.md/wp-content/uploads/2022/02/IV_Educatia-Digitala-a.-2021-in-limba-romana_4_2022_RO_fin_28_02.pdf
6. Educație online. Lecții filmate: https://educatieonline.md/Video?class=1&discipline=24
7. Educație digitală, State D., Rotaru A., Caiet pentru clasa a VI-a, Chișinău, 2025.

SCHIȚA DEMERSULUI DIDACTIC
	Etape ale activității didactice
	Obiective
	Demers acțional
	Timp
	Tehnologia realizării (Metode/Forme de activitate/Resurse)

	Evocare

	O1, O2
	1. Restabiliți ordinea literelor pentru a obține noțiuni legate de algoritmi.
• LGAOIRTM  __________________;	• TIINF  __________________;
• CPESIR  ______________________;	• LGCOI  _________________.
	5-7 min
	joc didactic / frontal / fișe, tablă

	
	O1, O5
	2. Elevilor li se propun întrebări sau sarcini scurte care îi ajută să-și amintească ce știu deja despre subiect și să-și formuleze propriile așteptări. Se comunică tema și obiectivele lecției: Astăzi veți afla cum au apărut algoritmii; care sunt proprietățile algoritmului; de ce apariția calculatoarelor a făcut să crească importanța algoritmilor.
	
	conversația euristică / frontal / tablă, fișe

	Realizarea sensului
	O1, O3
	Explorarea informațiilor prezentate în manual, înțelegerea semnificației acestora, observarea și reflecția. 
3. Elevilor li se propune să citească/ să asculte informația prezentată în manual, să urmărească discuția dintre protagoniștii manualului, utilizând (la alegere) lectura în lanț/lectura ghidată/ lectura pe roluri/ lectura independentă (manual, pagina 95).
Sursă suplimentară: https://educatieonline.md/details?92bb87d84c7d46f6b8f77d5f2d7e3864 
	10-15 min
	lectura ghidată, lectura în lanț / individual, frontal / manual, videoproiector

	
	O1, O3
	4. Alegeți varianta corectă pentru fiecare propoziție.
	A.  Algoritmii au apărut din necesitatea de a:
· îngreuna activitățile zilnice.
· automatiza activități pentru a obține un rezultat.
· înlocui munca în echipă.
	B. Algoritmii trebuie să fie compuși din:
· o succesiune de instrucțiuni clare și precise.
· propoziții lungi și vagi.
· imagini și povești.

	C. Algoritmii sunt folosiți pentru a:
· povesti întâmplări și a colora.
· scrie coduri secrete și a desena.
· organiza și a rezolva probleme.
	D. O secvență de instrucțiuni dintr-un algoritm trebuie urmată:
· în ordinea dorită de elev.
· aleatoriu.
· pas cu pas, în ordine.

	E. Care dintre afirmații reflectă o caracteristică esențială a unui algoritm?
· Algoritmul trebuie să fie infinit.
· Algoritmul trebuie să fie clar și precis.
· Algoritmul trebuie să fie nepredictibil.
· Algoritmul trebuie să fie variabil.



	
	completarea itemilor obiectivi / individual / fișe de lucru

	
	O1, O3
	5. Răspundeți pe scurt.
a) Care este destinația unui algoritm?
b) Cum s-au folosit algoritmii în Roma Antică?
c) Care sunt cele mai importante trei proprietăți ale unui algoritm?
d) De ce este important ca un algoritm să rezolve o problemă în timp finit?
e) De ce algoritmii au un timp finit?
f) În ce domenii pot fi folosiți algoritmii?

	
	conversația euristică, exercițiul / frontal, individual / manual, fișe

	
	O1, O3, O4
	6. Gândește – Perechi – Prezintă: „Este sau nu un algoritm?”
1. Fiecare elev primește o fișă cu două scenarii:
· Unul descrie o succesiune de pași ordonată, clară, care duce la rezultat.
· Celălalt este confuz, conține ambiguități sau bucle infinite.
2. Etapa 1 – Individual (Gândește): Elevii citesc scenariile și decid care dintre ele poate fi considerat un algoritm, notând 1–2 argumente (criterii de validare: claritate, corectitudine, ordine, finalitate).
3. Etapa 2 – Perechi (Discută): Elevii discută în perechi alegerile și își compară raționamentele. Selectează împreună un exemplu corect și justificarea cea mai convingătoare.
4. Etapa 3 – Frontal (Prezintă): Câteva perechi prezintă ideile în fața clasei, evidențiind ce face ca un set de pași să fie un algoritm.
Elevii aplică criteriile de analiză ale unui algoritm și învață prin dezbatere și reflecție colaborativă.
	
	GPP (Gândește – Perechi – Prezintă) / perechi, frontal / fișe de lucru

	Reflecție

	O1, O5
	Prezentarea și valorificarea experienței concrete. Elevilor li se propun câteva sarcini a căror realizare presupune utilizarea/valorificarea informațiilor din manual și a experiențelor proprii, prin reformulare, explicare sau exprimarea opiniei personale.

7. Găsiți în textul lecției un exemplu de algoritm din viața reală și explicați de ce acesta este important.
[bookmark: _GoBack]
	10-15 min
	reflecția, explicația / individual, frontal / manual, caiet

	
	O2, O5
	8. Identificați ce erori au algoritmii de mai jos.
	Calcul matematic
· Încep algoritmul.
· Înmulțesc două numere.
· Afișez rezultatul.
· Termin algoritmul.
	Gustarea de după lecții
· Mănânc sandvișul.
· Îmi spăl mâinile.
· Îmi aleg gustarea.
· Termin algoritmul.

	Eroarea: ________________________

	Eroarea: ________________________


	Ieșirea afară iarna
· Încep algoritmul.
· Ies afară.
· Îmi iau geaca.
· Termin algoritmul.
	Organizarea camerei
· Încep algoritmul.
· Fac ordine.
· Pun lucrurile la loc.
· Termin algoritmul.

	Eroarea: ________________________

	Eroarea: ________________________




	
	analiza erorilor, conversația euristică / perechi / fișe, tablă

	
	O3, O4, O5
	9. Metoda RAI (Răspunde – Aruncă – Întreabă)
1. Clasa este împărțită în grupuri de 5–6 elevi, fiecare cu o minge/balon ușor.
2. La semnal, primul elev formulează o întrebare legată de proprietățile algoritmilor, de exemplu:
· Ce înseamnă că un algoritm este clar?
· De ce trebuie ca un algoritm să aibă un final?
· Ce se întâmplă dacă pașii unui algoritm nu sunt în ordine?
· Poți avea un algoritm corect, dar neclar?
3. Aruncă mingea unui coleg, care:
· Răspunde la întrebare, apoi
· Formulează o altă întrebare și o adresează unui alt coleg.
4. Jocul continuă până la semnalul de oprire.
Activitatea oferă o recapitulare antrenantă și favorizează exprimarea liberă, gândirea critică și verificarea înțelegerii.

	
	jocul didactic, metoda RAI / grupuri / balon, întrebări scrise

	Extindere
	O3, O5
	Elevii sunt încurajați să aplice ceea ce au învățat în contexte noi, să rezolve sarcini suplimentare, să pună întrebări și să exploreze în continuare tema lecției, individual sau în echipă.

10. Dacă ați putea inventa un algoritm nou, pentru ce activitate l-ați folosi? Descrieți-l.
	8-15 min
	exprimarea ideilor, reflecția / individual / caiet, fișă liberă

	
	O3, O4
	11. Activități la alegere:
· Provocare în perechi. Fă echipă cu un coleg/o colegă. Fiecare scrie un algoritm simplu pentru o activitate zilnică (de ex.: spălatul pe dinți, pregătirea ghiozdanului etc.). Colegul tău/colega ta îl urmează pas cu pas, exact cum l-ai scris. La final, schimbați-vă cu rolurile.
· Jocul de rol Programăm robotul. În echipă, unul este „robotul” și celălalt e „programatorul”. Programatorul scrie sau spune un algoritm (de ex., cum să ajungi la tablă), iar robotul îl urmează întocmai, fără să „gândească” singur. Apoi schimbați-vă cu rolurile.

	
	joc de rol, joc didactic / perechi / foi, spațiu liber

	
	O5
	12. Evaluarea lecției. Autoaprecierea, reflecția. 
Scrieți/Numiți:
· 3 lucruri utile pe care le-ați învățat în cadrul lecției;
· 2 lucruri interesante descoperite în cadrul acestei lecții;
· 1 lucru învățat pe care ați dori să-l practicați/ exersați în continuare.

	
	reflecția, autoevaluarea / individual / caiet, fișă 3–2–1



